**Εφαρμογές των Θεωριών της Κοινωνικής Ψυχολογίας στο Σχολικό Πλαίσιο: [Συμπληρώστε Εδώ το Όνομα της Θεωρίας που θα Παρουσιάσετε]**

Όνομα Επώνυμο 1 (Α.Μ.: ΣΧΨ9999999)

Όνομα Επώνυμο 2 (Α.Μ.: ΣΧΨ9999999) [αν ισχύει]

ΠΜΣ «Σχολική Ψυχολογία» (Κατεύθυνση: Σχολική Ψυχολογία)

Τμήμα Ψυχολογίας, Εθνικό και Καποδιστριακό Πανεπιστήμιο Αθηνών

ΣΧΨ101-1803: Διαπολιτισμική Κοινωνική Ψυχολογία στη Σχολική Κοινότητα

Καθηγητής Βασίλης Παυλόπουλος

ΧΧ Οκτωβρίου 2023

**Εφαρμογές των Θεωριών της Κοινωνικής Ψυχολογίας στο Σχολικό Πλαίσιο: [Συμπληρώστε Εδώ το Όνομα της Θεωρίας που θα Παρουσιάσετε]**

 Το αρχείο αυτό περιλαμβάνει το θέμα της πρώτης δραστηριότητας του μαθήματος ΣΧΨ101-1803: Διαπολιτισμική Κοινωνική Ψυχολογία στη Σχολική Κοινότητα, με διδάσκοντα τον Καθηγητή Βασίλη Παυλόπουλο, για το ακαδημαϊκό έτος 2023-2024. Συγχρόνως, ενσωματώνει τις ρυθμίσεις μορφοποίησης με βάση την πιο πρόσφατη έκδοση του Εγχειριδίου Δημοσιεύσεων του APA (American Psychological Association, 2020). Επομένως, μπορείτε να το αξιοποιήσετε για να συντάξετε απευθείας εδώ την απάντησή σας διατηρώντας αυτούσιες τις βασικές ρυθμίσεις μορφοποίησης και, βεβαίως, αλλάζοντας το κείμενο.

**Θέμα**

Στη δραστηριότητα αυτή καλείστε να αναζητήσετε μία θεωρία ή ένα μοντέλο της Κοινωνικής Ψυχολογίας και να προτείνετε τουλάχιστον μία ή περισσότερες εφαρμογές του στο σχολικό πλαίσιο.

**Προδιαγραφές**

Η δραστηριότητα είναι υποχρεωτική. Η επεξεργασία της απάντησης μπορεί να γίνει ατομικά ή συνεργατικά (έως δύο άτομα). Οι βασικές προδιαγραφές έχουν ως εξής:

**Έκταση και περιεχόμενο.** Η γραπτή απάντηση πρέπει να έχει έκταση περίπου 500 λέξεις ή δύο σελίδες, με βάση τις τρέχουσες ρυθμίσεις μορφοποίησης. Στο κείμενο αυτό χρειάζεται, πρώτον, να κάνετε μία σύντομη εισαγωγή στις βασικές παραμέτρους της θεωρίας και, δεύτερον, να προτείνετε όσο γίνεται πιο συγκεκριμένους τρόπους (τουλάχιστον έναν) με τους οποίους η θεωρία αυτή μπορεί να αξιοποιηθεί για την προαγωγή των στόχων της σχολικής κοινότητας και την ευημερία των συμβαλλόμενων (μαθήτριες/μαθητές, εκπαιδευτικοί, γονείς/κηδεμόνες).

 Όπου χρησιμοποιείτε υλικό από πηγές τρίτων, η απάντησή σας πρέπει να υποστηρίζεται από βιβλιογραφικές παραπομπές. Εκτός από τις αναφορές εντός του κειμένου, θα πρέπει να συντάξετε βιβλιογραφικό κατάλογο κατά APA. Ο βιβλιογραφικός κατάλογος δεν προσμετράται στην έκταση της εργασίας (δηλ. είναι επιπλέον των 500 λέξεων ή δύο σελίδων).

 **Μορφοποίηση.** Η μορφή του γραπτού κειμένου της δραστηριότητας πρέπει να ακολουθεί τις συμβάσεις του Εγχειριδίου Δημοσιεύσεων του APA (American Psychological Association, 2020).

**Παρουσίαση.** Οι απαντήσεις της δραστηριότητας θα παρουσιαστούν προφορικά ως [αστραπιαίες ομιλίες (lightning talks)](https://en.wikipedia.org/wiki/Lightning_talk). Κάθε άτομο ή ζευγάρι θα έχει στη διάθεσή του έως πέντε λεπτά (αυστηρά!) για να παρουσιάσει τις ιδέες του συνοπτικά μεν, συνεκτικά και ολοκληρωμένα δε. Σε περιπτώσεις συνεργασίας, τα δύο μέρη μπορούν να συνεννοηθούν αν θα παρουσιάσει ο ένας/η μία από τους δύο ή και οι δύο διαδοχικά.

Σημαντικές Ημερομηνίες και Υποβολή

 Η προφορική παρουσίαση των δραστηριοτήτων θα γίνει στη διάρκεια της δεύτερης συνάντησης του μαθήματος (Δευτέρα 16/10/2023). Το γραπτό κείμενο των δραστηριοτήτων πρέπει να αποσταλεί στον διδάσκοντα ως επισυναπτόμενο έγγραφο, μορφής .doc ή .docx ή .odt μέσω email στη διεύθυνση vpavlop@psych.uoa.gr μέχρι τις 22/10/2023.

 Για τυχόν απορίες, μπορείτε να επικοινωνείτε με τον διδάσκοντα στην παραπάνω διεύθυνση email ή στην ώρα γραφείου του (Τρίτη 12-2 π.μ., κυψέλη 504, τηλ. 2107277721).

 Καλή δουλειά!

**Βιβλιογραφία**

American Psychological Association. (2020). *Publication manual of the American Psychological Association* (7th ed.). American Psychological Association. <https://doi.org/10.1037/0000165-000>